Garin Alabaster

Garin Kear Alabaster (Weaver) (s. 10.6.4295) on Bellbreakin vartioston 2. luutnantti ja yksi lohikäärmeensuojelijoista.

## Biografiset tiedot

### Tittelit

* Alabaster-suvun perijä
* Luutnantti (4318-)
* Lohikäärmeensuojelija (4323-)

### Synnyin- ja asuinpaikka

* Highwell (4295-4315)
* Ravenstrand (4315-)

### Perhe ja suku

* Devante Alabaster (isä)
* Gilia Alabaster (äiti)
* Esperanza Alabaster (nuorempi sisko)
* Maria Alabaster (nuorempi sisko)
* Auden Ragnor (eno, äidin veli)

## Elämäkerta

Garin syntyi Rosegardessa sumuisena päivänä 10. kesäkuuta vuonna 1293 Alabaster-suvun perijäksi. Suku on yksi koko Rosegarden tunnetuimmista, ja hyvin historiallisesti merkittävä ihmissusien yhteisössä. Suku on ylpeä, ja sen jäseniä on aina pidetty rohkeina ja avoimina. Sen tärkeimpiä arvoja ovat rakkaimpien suojeleminen ja suvun perinnön ja nimen suojeleminen.

### Lapsuus

Suurin osa Garinin opeista on tullut hänen isältään, Devantelta. Hän opetti pojalleen kaiken johtajuudesta, suvun historiasta ja ympäröivästä maailmasta.

### Aikuistuminen

Garinin täyttäessä 18 vuotta, järjesti hänen sukunsa perinteisen itsenäistymisseremonian, jossa hän symbolisesti peri sukunsa ylpeyden.

Pian itsenäistymisensä jälkeen Garin sai tietää vanhempiensa järjestäneen hänelle avioliiton, joka suoritettaisiin hänen täytettyään kaksikymmentä. Syynä tähän oli yhteistyö toisen maineikkaan suvun kanssa, ja näiden kahden suvun yhdistäminen olisi tuonut molemmille osapuolille poliittisia etuja. Tähän Garin ei kuitenkaan halunnut suostua, sillä ihmissusien perinteiden mukaisesti tahtoi hän löytää itse oman kumppaninsa. Heidän kulttuurissaan kun sielunkumppanit olivat erityisen tärkeitä.

### Lähtö Rosegardesta

Garin asui Rosegardessa kahteenkymmeneen ikävuoteen asti ja pohti viimeiset vuotensa siellä tarkasti tulevaisuuttaan. Vähän ennen tulevaa avioliittoaan hän päätti pakata tavaransa ja paeta isoäitinsä avustuksella kotoaan. Hän tahtoi päästä kauas Rosegardesta johonkin, mistä häntä ei löydettäisi. Niinpä saavuttuaan sattumalta rauhaisaan Ravenstrandin kylään päätti hän jäädä sinne ja vaihtaa sukunimensä Weaveriksi.

### Bellbreakin vartiostoon liittyminen

Ennen Ravenstrandiin saapumista Garin oli vieraillut Bellbreakin kaupungissa, jossa hän vaikuttui paikan vartioinnin tasosta. Koska Ravenstrand ei voinut tarjota vastaavaa johtajuutta vaativaa työtä, päätti Garin tehdä epätavallisen valinnan ja matkustaa töihin kauempaa pienemmästä kylästä.

Neljän vuoden työn tuloksena hän nousi vartioston toiseksi luutnantiksi kaupungin historian nuorimpana henkilönä.

## Ulkonäkö

Garin on 188 senttimetriä pitkä nuori mies. Hänellä on tummat hiukset ja siniset silmät. Hänen kasvonpiirteensä ovat melko terävät ja hänen ruumiinrakenteensa on hyvin lihaksikas. Garinin leukaa koristaa pieni tumma parta.

Garinin nähdään usein pitävän yllään vartioston luutnantin tummansinistä asua, jossa on kultaiset yksityiskohdat. Vapaa-ajalla hän pukeutuu mukavammin, mutta yhä tyylikkäästi. Muuttuessaan ihmissusi-muotoonsa hänen vaatteensa eivät repeydy mitenkään. Hän on pyytänyt Ravenstrandin erikoisvaattureita ompelemaan hänelle erittäin kestävät vaatteet, jotka kestävät rajuimmankin muutoksen.

Ihmissusi-muodossaan Garin on suuri, tummanruskea karvainen peto. Hänen silmänsä ovat tässä muodossa kellertävät ja hohtavat. Hän on voimakas ja isosta koostaan riippumatta todella ketterä. Haju- ja kuuloaistit ovat ihmismuotoa voimakkaammat.

-Pari taistelu arpea on näkyvissä hänen kehossaan, kuten hänen ihmis-muodossaan.

## Luonne

Garin tunnetaan herttaisesta herrasmiehen luonteestaan. On hän toki muutakin. Hän on urhea, uskollinen, velvollisuudentuntoinen ja huolehtiva. Hän voi olla välillä hyvin vakava. Hän on arka puhumaan menneisyydestään, mutta saattaa avautua siitä lähimmille ystävilleen. Hän suuntaa katseensa tulevaisuuteen ja antaa menneiden olla mennyttä. Garin vajoaa usein haaveisiin ja keskittyy ankarasti mietteisiinsä.

Tuntemattomille Garin saattaa näyttäytyä tuomitsevana ja varovaisen välttelevänä. Hän ei luota vieraisiin paljoa, mutta tuntee epäilystensä olevan aiheellisia.

-luotettava, rehellinen